open-index/open-wikipedia-markdown huggingface dataset:
Berlingtonas (Kanada)

**Berlingtonas** () – miestas Ontarijo provincijoje, Kanadoje, į vakarus nuo Toronto ir šiaurės vakarus nuo Ontarijo ežero. Yra įsikūręs Haltono savivaldybėje ir yra Didžiojo Toronto apylinkėse, sudaro Hamiltono metropoliją. Įkurtas 1874 m. Absoliuti dauguma gyventojų – anglakalbiai, taip pat šnekama prancūziškai, lenkiškai.

Dauguma gyventojų – anglai, škotai ir airiai, taip pat vokiečiai, prancūzai, italai, olandai, lenkai.

## Miestai partneriai

*  Apeldornas, Nyderlandai
*  Itabašis, Japonija

## Sportas

* Burlington Cougars (ledo ritulys)
* Burlington Chiefs (lakrosas)
* Burlington Jr. Barracudas (ledo ritulys)
* Halton United (futbolas)

## Šaltiniai
Sent Džonas (Kanada)

**Sent Džonas** () – miestas Kanados pietryčiuose prie Sent Džono upės; N. Bransviko provincijoje. 

## Istorija
Anksčiau čia gyveno mikmakai. Paskui šias žemes kolonizavo prancūzai. Po karų su Anglija teritorija atiteko britų karūnai ir kėlėsi škotai, airiai ir anglai.

Nuo 1840 iki 1860 m. mieste vyko riaušės tarp sektantų. 

Miestas patyrė choleros protrūkį 1854 m., o 1877 m. kilo didelis gaisras, kuris sunaikino 40 proc. miesto, o 20 tūkstančiai gyventojų neteko namų.

## Gyventojai
* Dauguma gyventojų yra anglakalbiai (anglai (35.6%), airiai (33.6%), škotai (27.3%));
* mažesnioji dalis yra prancūzakalbiai (22.7%).

## Nuorodos
* Miesto svetainė
Kanados ledo ritulio lyga

**Kanados ledo ritulio lyga**, sutr. **CHL** () – Kanados ledo ritulio lyga, įkurta 1975 m. Lyga suskirstyta į tris pogrupius: Vakarų (22 komandos), Ontarijo (20) ir Kvebeko (18). Lygoje žaidžia žaidėjai tarp 16 ir 20 metų amžiaus, dažnai čia žaidėjus tobulintis siunčia NHL komandos.

Šiuo metu lygoje žaidžia 52 Kanados klubai ir aštuoni – Jungtinių Valstijų.

## Invidualūs apdovanojimai

* Geriausias žaidėjas
* Daugiausiai įvarčių pelnęs žaidėjas
* Geriausias vartininkas
* Geriausias gynėjas
* Metų naujokas
* Perspektyviausias žaidėjas

## Komandos

**Ontarijo**
*Barrie Colts
*Erie Otters
*Flint Firebirds
*Guelph Storm
*Hamilton Bulldogs
*Kingston Frontenacs
*Kitchener Rangers
*London Knights
*Mississauga Steelheads
*Niagara IceDogs
*North Bay Battalion
*Owen Sound Attack
*Oshawa Generals
*Ottawa 67's
*Peterborough Petes
*Saginaw Spirit
*Sarnia Sting
*Sault Ste. Marie Greyhounds
*Sudbury Wolves
*Windsor Spitfires

**Kvebeko**
*Acadie–Bathurst Titan
*Baie-Comeau Drakkar
*Blainville-Boisbriand Armada
*Cape Breton Screaming Eagles
*Charlottetown Islanders
*Chicoutimi Saguenéens
*Drummondville Voltigeurs
*Gatineau Olympiques
*Halifax Mooseheads
*Moncton Wildcats
*Quebec Remparts
*Rimouski Océanic
*Rouyn-Noranda Huskies
*Saint John Sea Dogs
*Shawinigan Cataractes
*Sherbrooke Phoenix
*Val-d'Or Foreurs
*Victoriaville Tigres

**Vakarų**
*Brandon Wheat Kings
*Calgary Hitmen
*Edmonton Oil Kings
*Everett Silvertips
*Kamloops Blazers
*Kelowna Rockets
*Kootenay Ice
*Lethbridge Hurricanes
*Medicine Hat Tigers
*Moose Jaw Warriors
*Portland Winterhawks
*Prince Albert Raiders
*Prince George Cougars
*Regina Pats
*Red Deer Rebels
*Saskatoon Blades
*Seattle Thunderbirds
*Spokane Chiefs
*Swift Current Broncos
*Tri-City Americans
*Vancouver Giants
*Victoria Royals
Space Oddity

„**Space Oddity**“ – daina, kurią parašė britų atlikėjas David Bowie. Ji buvo išleista 1969 m. liepos 11 d. 7 colių dydžio singlo plokštelės pavidalu. Tai viena žinomiausių jo dainų, yra įtraukta į „The Rock and Roll Hall of Fame's 500 Songs that Shaped Rock and Roll“ sąrašą.

Tai pirmasis Bowio singlas, kuris pasižymėjo Jungtinės Karalystės pardavimuose, kur pateko į Top 5. Taip pat 1970 m. dainai skirtas „Ivor Novello“ specialus apdovanojimas už originalumą.

## Reikšmė
Dainos įkvėpimo šaltinis – Stenlio Kubriko filmo „2001 m. kosminė odisėja“ (1968). Jos tema sukasi apie kosmonautą, vardu Major Tom. Tokia dainų tematika buvo būdinga tuo laikotarpiu, kai vėliau 1969 m. po penkių dienų Mėnulyje nusileido žmonės. Tas pats veikėjas, Major Tom, minimas ir tolimesnėse atlikėjo dainose, tokiose kaip „Ashes to Ashes“ ir „Hallo Spaceboy“, o labai subtiliai „Blackstar“. 

## Šaltiniai
Truras (Kanada)

**Truras** () – miestas rytų Kanadoje, Naujojoje Škotijoje.

## Istorija

Pradžioje dabartinio miesto vietoje gyveno indėnai mikmakai, vėliau čia pradėjo kurtis prancūzai (akadiečiai). 

XVIII a. vid. Naujojoje Škotijoje ėmė kurtis ir britai. 

## Nuorodos
* Miesto svetainė 
* TruroNS.com 
* Central Nova Tourist Association 
* Downtown Truro Partnership
* Truro Daily News
Jodkovskiai

**Jodkovskiai** (, , , ) – lietuvių kilmės bajorų giminė, žinoma Lietuvos Didžiojoje Kunigaikštystėje nuo XV–XVI amžiaus.

## Pirmosios žinios apie Jodkovskius

Jodkovskiai kilę iš senos bajorų giminės, šaltiniuose minimos nuo Žygimanto Augusto laikų. Jie ilgą laiką gyveno Eismontų parapijoje (Gardino apskrityje): Didžiųjų Jodkevičių, Mažųjų Jodkevičių, Žukevičių dvaruose.

Apie šios giminės kilmę sklando įvairios legendos ir pasakojimai.
Viena iš legendų teigia, jog 1480–1490 metais giminės pradininkas „Jedka” arba „Jodko” buvo Lietuvos didžiojo kunigaikščio priimtas į tarnybą Raseinių valsčiuje Žemaitijoje kaip Buivydo žmogus (Buivydo vardas reiškia nenuoramą, „buiną“ žmogų).

Pagal 1528 m. Lietuvos Didžiosios Kunigaikštystės kariuomenės rejestrą bajoras Jurgis Jodko (Jodkovskis) kariuomenei davė 29 arklius, kas rodė jo turtingumą.
1539–1540 m. Gardino žemės teisme buvo nagrinėjama dvarininko Stepono Jedkevičiaus byla pagal Šimono Rimovičiaus skundą. 1558 m. liepos 2 d. Baltramiejaus Jurevičiaus laišką jo žentui Stanislovui Nikolajaus Eismontui kaip liudytojas pasirašė Miklošas Jedkovičius.
 
Lietuvoje bajorai Jodkovskiai gyveno Vilniuje, taip pat Trakų apskrityje, prie Jiezno stovėjusiame Kisieliškių dvare.

## Pavardės kilmė

Pirmapradė pavardė „Jedka” arba „Jodko" galėjo reikšti eglę (). Ko gero žmogus, nešiojęs šį vardą arba buvo aukštas ir liesas, arba buvo kilęs iš vietų, apaugusių eglynais. Ko gero „*Jodla*”, kaip Jedkos pavardės variantas artima senajai vokiečių pavardei , turinčiai tą pačią reikšmę.
Dėl pavardžių polonizacijos dalis Jodko ilgainiui virto Jodkovskiais, Jodkevičiais ir Jedkevičiais.
Pavardės Jodko, Jodkovskis, Jedkovičius, Jodkevičius (taip pat ir ), tikėtina, tarpusavyje istoriškai susijusios ir turi bendrą protėvį. Šaltiniuose teigiama, jog kunigaikščių Buivydų giminė taip pat turėjo tolimą giminystės ryšį su šia gimine, tačiau šis teiginys nepatikrintas.
Lietuvos valstybės istorijos archyve saugomos dvi genealoginės Jodkovskių giminės bylos: archyvo fondo Nr. 391, 4 apyrašo byla Nr. 1207, fondo Nr. 391, apyrašo 1 byla Nr. 125.

## Žymiausi atstovai

* Juzefas Jodkovskis (1890–1950) – Baltarusijos, Lietuvos ir Lenkijos istorikas, archeologas, numizmatas, architektas. Juzefas Jodkovskis Gardine įsteigė Gardino istorijos ir archeologijos muziejų.
* Leonas Jurgis Jodkovskis (1811–1882) – Vilniaus gubernijos sekretorius, 1831 m. ir 1863 m. sukilimų dalyvis.
* Jurgis Jodkovskis (1862–1929) – XIX amžiaus pab. XX amžiaus pradž. dailininkas, tapytojas, išlikę jo dailės kūriniai saugomi Lietuvos dailės muziejuje.
* Еdmundas Jodkovskis – Lenkijos laivyno kapitonas, gardemarinas, plaukiojo kreiseriu „Erelis", sušaudytas NKVD 1940 metais./ Volkovas S.V. „Laivyno karininkai", 2004 m.
* Julijanas Jodkovskis – Gardino apskrities bajoras, 1863 m. sukilimo dalyvis, 1863–1864 m. ištremtas į Sibirą, į Tobolsko guberniją.

## Giminės herbai

Jodkovskių giminė naudojo herbą Raištis (Nałęcz).

## Išnašos
Tauragnėlis

**Tauragnėlis** – ežeras Lietuvoje, Utenos rajone, 8 km į pietryčius nuo Tauragnų, 0,15 km į pietryčius nuo Tauragno ežero. Ežero ilgis iš šiaurės vakarų į pietryčius – 0,44 km, plotis – iki 0,14 km. Altitudė 164,6 m. Krantai aukšti, daugiausia apaugę medžiais. Ežerą supa Pastovių ir Varniškių miškai. Ežerą iš šiaurės vakarų į pietryčius prateka Tauragna (iš Tauragno ežero link Pakaso ežero). Šalia įsikūręs Varniškių I kaimas. Pietiniu krantu eina riba su Ignalinos rajonu.

Ežeras seklus, jo dugnas labai pralaidus vandeniui, todėl sausringomis vasaromis ežeras beveik visiškai išdžiūsta.

## Šaltiniai
Trinkūnai (ežeras)

**Trinkūnai** – ežerėlis Lietuvoje, Utenos rajone, 1,5 km į pietus nuo Saldutiškio, Prūdelių miške. Ežeras ovalo formos, ilgis iš pietvakarių į šiaurės rytus – 0,14 km, plotis – iki 0,07 km. Altitudė 156,6 m. Krantai žemi, pelkėti, ištisai apaugę medžiais ir krūmais. Šiaurėje išteka upeliukas link Aiseto ežero.

## Šaltiniai
Utėlis

**Utėlis** – ežeras Lietuvoje, Utenos rajone, 10,5 km į šiaurės rytus nuo Tauragnų, Minčios girioje. Ežero ilgis iš šiaurės vakarų į pietryčius – 0,13 km, plotis – iki 0,08 km. Altitudė 150,6 m. Krantai neaukšti, sausi, ištisai apaugę medžiais. Ežeras nenutekantis, priklauso Uteno ežero intako Minčios baseinui.

## Šaltiniai
Inuvikas

**Inuvikas** (, ) – miestelis šiaurinėje Kanadoje, Šiaurės Vakarų teritorijoje, prie Makenzio deltos. 3,2 tūkst. gyventojų (2016 m.).

## Istorija

1953 m. Kanados valdžia suplanavo perkelti Aklaviko gyventojus į naują gyvenvietę. 1954 m. lapkritį parinkta vieta naujam miestui įkurti. Statybos prasidėjo 1955 m., jas užbaigti planuota iki 1961–1962 m. Makenzio deltoje atradus naftos ir gamtinių dujų, Inuvikas išsiplėtė. 

1967 m. balandžio 1 d. suteiktas kaimo statusas. 1970 m. sausio 1 d. tapo miesteliu.

### Pavadinimo kilmė
Iš pradžių gyvenvietė vadinosi Naujuoju Aklaviku. 1958 m. pervadinta į Inuviką. Inuvialuktunų kalboje tai reiškia „žmonių vieta“.

## Demografija
2016 m. gyveno 3243 žmonės. 63,2 % gyventojų buvo inuitai, 31,0 % – indėnai (daugiausia atabaskai kučinai), 5,3 % – metisai, 36,7 % – kiti (daugiausia baltieji).
## Šaltiniai

## Nuorodos
* Miesto svetainė
Fort Smitas (Kanada)

**Fort Smitas** () – miestas šiaurinėje Kanadoje, Šiaurės Vakarų teritorijoje, prie Vergų upės, šalia Albertos sienos. 2,5 tūkst. gyventojų (2016 m.). Yra Vud Bafalo nacionalinio parko direkcija.

2016 m. dauguma miesto gyventojų buvo indėnai (čipevainai, kri, tličai, sleiviai) ir inuitai.

Mieste gimė Kanados ministras pirmininkas Markas Karnis.

## Istorija

1876 m. įsikūrė katalikų misija.

1966 m. tapo miestu.

## Šaltiniai

## Nuorodos
* Miesto svetainė
Utenaitis

**Utenaitis** – ežeras Lietuvoje, Utenos rajone, 7,5 km į pietvakarius nuo Utenos. Ežero ilgis iš šiaurės į pietus – 0,35 km, plotis – iki 0,16 km. Altitudė 144,4 m. Krantai žemi, pietuose pelkėti, apaugę medžiais ir krūmais. Pakrantėse auga miškeliai, krūmynai, vietomis plyti pievos. Šiaurės rytuose iš ežero išteka Vyžuonos intakas Utenaitė. Šiaurinėje pakrantėje įsikūręs Utenėlės kaimas, kolektyvinių sodų bendrija, į pietus – Viskėnų kaimas. Vakarine pakrante eina kelias .

## Šaltiniai
Hei Riveris

**Hei Riveris** () – miestas šiaurinėje Kanadoje, Didžiojo Vergų ežero pietiniame krante, prie Šieno upės (*Hay River*) žiočių; Šiaurės Vakarų teritorijoje. 3,5 tūkst. gyventojų (2017 m.). Miestą galima skirstyti į dvi dalis: Senamiestį ir Naujamiestį.

## Istorija

1868 m. pirmuosius pastatus čia statė Hadsono įlankos bendrovė. 1869 m. įsikūrė Romos katalikų bažnyčios misija. 1894 m. anglikonų misionieriai.

## Nuorodos
Heins Džankšenas

**Heins Džankšenas** () – kaimas šiaurės vakarų Kanadoje, Jukono teritorijoje. Įsikūręs 1632-ajame Aliaskos plento kilometre, ties sankirta su plentu į Heinsą (Aliaskoje). Kaime yra atabaskų pietų tutčonų bendruomenės („Šampeino ir Eišihiko pirmosios tautos“) centras. Yra vietinis oro uostas.

## Istorija

Gyvenvietė įkurta 1942 m., kai buvo statomas Aliaskos kelias. 1984 m. suteiktas kaimo statusas.

## Gyventojai
* 2016 m. čia gyveno 613 žmonės.
## Galerija

File:Haines Junction (22501006476).jpg|Aliaskos plentas Heins Džankšenas mieste
File:Haines junction -visitor information centre- (43985867825).jpg|Informacijos centras lankytojams

## Šaltiniai

## Nuorodos
* Oficiali svetainė
Mėjas (Kanada)

**Mėjas** () – kaimas šiaurės vakarų Kanadoje, Jukono teritorijoje prie Mėjo ir Stiuarto upių.

## Istorija

Gyvenvietė įkurta 1903 m. Iki tol užklysdavo aukso ir sidabro ieškotojai.

Kaimas pavadintas cirko artisto ir naujakurio Alfredo Mėjo garbei.

## Gyventojai
* 2016 m. čia gyveno 200 žmonių. Dauguma gyventojų yra atabaskai šiaurės tutčonai.

## Nuorodos
* Oficiali svetainė
Faras (Kanada)

**Faras** () – miestas šiaurės vakarų Kanadoje, Jukono teritorijoje, kalnuose. Yra oro uostas. Vidury gyvenvietės įrengtas golfo aikštynas.

Iki XX a. pab. Faras buvo vienas didžiausių švino ir cinko rūdų gavybos centrų pasaulyje.

## Istorija

Apylinkėse radus švino ir cinko telkinių, gyvenvietė įkurta 1969 m. norint apgyvendinti kasyklos darbuotojus. Tais pačiais metais Farą apgadino miško gaisras, tačiau miestelis buvo greitai atstatytas ir tapo viena didžiausių gyvenviečių Jukone. 1972 m. suteiktas miestelio statusas. 1982 m. užsidarė kasykla dėl sumažėjusios švino ir cinko kainos, tad Faro gyventojai pradėjo kraustytis iš miestelio.

## Gyventojai
2011 m. mieste gyveno 344 žmonės.

## Šaltiniai

## Nuorodos
* nfb.ca svetainė
Karmaksas

**Karmaksas** () – kaimas šiaurės vakarų Kanadoje, Jukono teritorijoje prie Jukono upės. Pro miestą eina Klondaiko plentas. Apylinkėse kasama akmens anglis, vario rūda, auksas.

## Istorija

Gyvenvietė įkurta 1891 m., kai apsigyveno Džordžas V. Karmaksas (jo vardu ir pavadinta). Iki tol užklysdavo aukso ir sidabro ieškotojai.

Šiuo metu turi kaimo statusą.

## Gyventojai
* 2016 m. čia gyveno 493 žmonių. Karmarkse yra atabaskų šiaurės tutčonų bendruomenės centras.

## Nuorodos
Teslinas (gyvenvietė)

**Teslinas** () – kaimas šiaurės vakarų Kanadoje, Jukono teritorijoje, prie Teslino ežero.

## Istorija
Teslino prekybos taškas buvo įkurtas dar 1903 m., kai čia jį įkūrė Hadsono įlankos bendrovė.

Gyvenvietė įkurta 1984 m. Šiuo metu turi kaimo statusą.

## Gyventojai
* 2006 m. čia gyveno 112 žmonių. Dalis – indėnai tlinkitai.

## Nuorodos
* Oficiali svetainė (archyvas)
Prins Albertas

**Prins Albertas** () – miestas Kanadoje, Saskačevano provincijoje, prie Šiaurės Saskačevano upės. 35,9 tūkst. gyventojų (2016). Už 50 km nuo miesto prasideda Princo Alberto nacionalinis parkas. Medienos apdirbimo ir celiuliozės pramonės centras.

## Istorija

1776 m. čia įsikūrė pirmieji europiečiai. Kurį laiką miestas buvo Saskačevano sostine.

Pavadintas Anglijos karalienės Viktorijos vyro princo Alberto garbei.

## Nuorodos
* Oficiali miesto svetainė
Votson Leikas

**Votson Leikas** () – miestas šiaurės vakarų Kanadoje, trečiasis pagal dydį miestas Jukono teritorijoje. Įsikūręs netoli Lajardo upės, prie didelės plentų sankirtos (Aliaskos plento ir Roberto Kambelo plento). Plėtojama miškų kirtimo ir medienos apdirbimo pramonė.

## Istorija

Miestas įkurtas 1939 m., kai šalies vyriausybė nusprendė įkurti eilę oro uostų šiaurinėse teritorijose.

Antrojo pasaulinio karo metu tapo svarbiu tašku, kelyje į Aliaską.

## Gyventojai
* 2016 m. mieste gyveno 790 žmonių.
* Dauguma iš jų baltieji, esama čiabuvių, bei kitų etninių grupių.

## Galerija

File:Alaska Highway Through Watson Lake.jpg|Aliaskos trasa (kelias)
File:Watson Lake Signpost.jpg|Ženklų miškas
File:Watson Lake 9.jpg|Slidininkų kalnas
File:Watson Lake 8.jpg|Carmacks 583 kilometres (rodyklė)
File:Watson Lake 10.JPG|Senas buldozeris
File:Watsonlakemotors.jpg|Watson Lake Motors bendrovė
File:Airport Terminal (22481632978).jpg|Oro uosto terminalas


## Nuorodos
* Miesto svetainė
Dosonas

**Dosonas** arba **Doson Sitis** () – miestelis šiaurės vakarų Kanadoje, antrasis pagal dydį miestas Jukono teritorijoje, Jukono upės pakrantėje. Vystomas turizmas, aukso gavyba.

XIX a. pab. – XX a. pr. Dosonas buvo svarbiausias Klondaiko aukso karštinės centras. 2023 m. Dosonas įtrauktas į UNESCO pasaulio paveldo sąrašą kaip viena Klondaiko regiono vietovių.

## Istorija

Miestelis įkurtas 1897 m. kaip aukso kasėjų gyvenvietė. 1898 m. Dosono gyventojų skaičius išaugo iki 16 tūkst. žmonių. Tais pačiais metais Dosonas tapo Jukono administraciniu centru. 

1889 m. pasibaigus karštinei, žmonės pradėjo kraustytis iš Dosono. 1902 m. suteiktos miestelio teisės. Tais pačiais metais užfiksuota mažiau nei 5 tūkst. žmonių. XX a. 5-ajame dešimtmetyje buvo planuojama statyti Aliaskos greitkelį per miestelį, tačiau greitkelis buvo pastatytas per Vaithorsą. Dėl mažėjančio gyventojų skaičiaus ir silpnos ekonomikos 1953 m. administracinio centro statusas atiteko Vaithorsui.

Dabar senosios aukso kasyklos ir aukso kasėjų namai tapę turistiniu traukos objektu.

## Gyventojai
* 2016 m. mieste gyveno 1,3 tūkst. žmonių, iš jų 76,7 % baltieji, 16,7 % čiabuviai, ir 6,5 % kitų etninių grupių atstovai.

## Klimatas

## Šaltiniai

## Nuorodos
* Miesto svetainė
Jorktonas

**Jorktonas** () – miestas Kanadoje, Saskačevano provincijoje, 300 km į pietryčius nuo Saskatūno. 16,3 tūkst. gyventojų (2016).

## Istorija

1882 m. čia įsikūrė pirmieji europiečiai. 1889 m. nuteistas geležinkelis, kuris sujungė su kitais Kanados miestais.

Net 36,7 % gyventojų mieste yra ukrainiečių kilmės.

## Nuorodos
* Oficiali miesto svetainė
Humboltas (Kanada)

**Humboltas** (dar užrašoma ***Humboldtas***, ) – miestas Kanadoje, Saskačevano provincijoje, 113 km į rytus nuo Saskatūno. 5,8 tūkst. gyventojų (2016).

## Istorija

Vieni pirmųjų gyventojų čia kūrėsi 1875 m., o 1907 m. suteiktas miesto statusas.

Miestas pavadintas vokiečių gamtininko, keliautojo, geografo Aleksandro fon Humbolto garbei.

Daugiau nei pusė gyventojų (57,4 %) yra vokiečių kilmės.

## Išnašos

## Nuorodos
* Oficiali miesto svetainė
Martensvilis

**Martensvilis** () – miestas Kanadoje, Saskačevano provincijoje, šiaurinis Saskatūno priemiestis. 9,6 tūkst. gyventojų (2016).

## Istorija

Vieni pirmųjų gyventojų čia kūrėsi 1939 m., o 1969 m. suteiktas miesto statusas.

Izaokas ir Deivas Martensai buvo pirmieji gyventojai, todėl gyvenvietė pavadinta Martensviliu. Vėliau jie pardavė žemę menonitams.

## Nuorodos
* Oficiali miesto svetainė
Medou Leikas

**Medou Leikas** () – miestas Kanadoje, Saskačevano provincijoje, 156 km į šiaurę nuo Nort Batlefeldo, taigos apsuptyje. 5,3 tūkst. gyventojų (2016). Verčiamasi žemės ūkiu, miškininkyste.

## Istorija

Vieni pirmųjų gyventojų čia kūrėsi 1799 m., 1873 m. Hadsono įlankos bendrovė čia įsteigė savo tašką (verstasi prekyba žvėrelių kailiais).

1936 m. suteiktas miesto statusas.

## Nuorodos
Melfortas

**Melfortas** () – miestas Kanadoje, Saskačevano provincijoje, 172 km į šiaurės rytus nuo Saskatūno, prie Morkų upės (*Carrot River*). 5,9 tūkst. gyventojų (2016). Verčiamasi žemės ūkiu, plėtojamas turizmas. Apylinkėse išgaunami deimantai.

## Istorija

1882 m. įkurta gyvenviete pavadinimu *Stoney Creek*. 1904 m. 2,4 km į pietus nuo gyvenvietės buvo pastatytas geležinkelis, tad gyventojai persikėlė arčiau jo. Persikėlus gyvenvietės pavadinimas pakeistas į Melfortą. 1903 m. liepos 1 d. tapo kaimu. 1907 m. rugsėjo 2 d. suteiktas miesto statusas. 1909 m. liepą pastatytas pirmasis geležinkelis tarp Melforto ir Redžainos.

## Nuorodos
WestJet

**WestJet** – antra pagal dydį Kanados oro linijų bendrovė, įsikūrusi Kalgaryje. Įmonė įkurta 1996 m. kaip mažų sąnaudų oro linijų bendrovė konkurencijai su didesniais Kanados vežėjais. Šiuo metu WestJet turi daugiau nei 100 krypčių Šiaurės Amerikoje, Europoje, Meksikoje, Centrinėje Amerikoje ir Karibuose.

Įmonė aptarnauja apie 700 skrydžių 66 000 keleivių kasdien. 2018 m. WestJet aptarnavo 25 milijonus keleivių visame pasaulyje. Pagal šį rodiklį ji yra devintoje vietoje Šiaurės Amerikoje.

2018 m. kompanijoje, kuri nepriklauso jokiam aljansui, dirbo virš 14 000 darbuotojų.  

## Dabartinė flotilė

Pagrindiniai įmonės orlaiviai yra pagaminti Boeing (2019 m. duomenimis).





## Šaltiniai
Melvilis (Kanada)

**Melvilis** () – miestas Kanadoje, Saskačevano provincijoje, 145 km į šiaurės rytus nuo Redžinos. 4,5 tūkst. gyventojų (2016).

## Istorija

1909 m. suteiktas miesto statusas.

## Galerija

File:Melville station derelict.JPG|Geležinkelio stotis  (1908 m. statybos)
File:Grain Elevator Melville (8060805828).jpg|Elevatorius
File:Pontiac 1952 (8060807446).jpg|Pontiakas
File:Pontiac 1952 (8032915801).jpg|Pontiakas
Nort Batlefordas

**Nort Batlefordas** () – miestas Kanadoje, Saskačevano provincijoje, prie Šiaurės Saskačevano upės. 13,8 tūkst. gyventojų (2011). Plentų mazgas.

## Istorija

Vieni pirmųjų gyventojų buvo asirų kilmės žmonės, kurie kūrėsi gyvenvietėje ir jos apylinkėse.

XXI a. pr. atsikėlė nemažai rusinų iš Voivodinos.

## Nuorodos
* Oficiali miesto svetainė
Estevanas

**Estevanas** () – miestas Kanadoje, Saskačevano provincijoje, prie Suriso upės, 16 km nuo JAV sienos. 11,2 tūkst. gyventojų (2016). Apylinkėse kasamos akmens anglys, siurbiama nafta, gamtinės dujos. Yra šiluminė jėgainė. Veikia krašto muziejus, meno galerija.

## Istorija

1892 m. prie naujai pastatyto geležinkelio įkurtas Estevanas. 1906 m. suteiktas miestelio, o 1957 m. – miesto statusas.

## Šaltiniai

## Nuorodos
* Oficiali miesto svetainė
Svift Karentas

**Svift Karentas** () – miestas Kanadoje, Saskačevano provincijoje (penktas pagal dydį), 170 km į vakarus nuo Mūs Džo, prie Transkanados geležinkelio. 16,6 tūkst. gyventojų (2016).

## Istorija

1883 m. čia įsikūrė pirmieji europiečiai. 1907 m. suteiktos miesto teisės.

## Nuorodos
* Oficiali miesto svetainė
Vormanas

**Vormanas** () – miestas Kanadoje, Saskačevano provincijoje, 20 km į šiaurę nuo Saskatūno, jo „miegamasis“ priemiestis. 11 tūkst. gyventojų (2016).

## Istorija
Po to, kai buvo nutiestas geležinkelis, 1904 m. įsikūrė pirmieji gyventojai.

1910 m. gyvenvietę nuniokojo gaisras. Iš pradžių vadinta Daimondu, o vėliau pervadinta ir tapo Vormanu, žurnalisto *Cy Warman* garbei.

1966 m. suteiktas miesto statusas.

## Nuorodos
* Oficiali miesto svetainė
## Šaltiniai
Veibernas

**Veibernas** () – miestas Kanadoje, Saskačevano provincijoje, 110 km į pietryčius nuo Redžinos, prie Suriso upės. 10,8 tūkst. gyventojų (2016). Svarbus javų auginimo centras. Apylinkėse išgaunama nafta, gamtinės dujos.

## Istorija
Po to, kai buvo nutiestas geležinkelis, 1892 m. įsikūrė pirmieji gyventojai.

1903 m. suteiktas miesto statusas. Miestas tapo svarbiu geležinkelio mazgu kelyje iš Brandono į kitus Kanados miestus.

## Nuorodos
* Oficiali miesto svetainė
Flin Flonas

**Flin Flonas** () – miestas Kanadoje, Manitobos provincijoje, tačiau nedidelė dalis miesto yra Saskačevano provincijoje. Apylinkėse gausu ežerų. Kasamos cinko ir vario rūdos.

4982 miestelėnai gyveno Manitoboje, o 203 – Saskačevane.

## Istorija

Anglų rašytojo Dž. Mardoko knygos „Besaulis miestas“ personažo Džozijo Flintabačio Flonatino (*Josiah Flintabbatey Flonatin*) vardas buvo suteiktas šiam miestui. Šio herojaus garbei yra pastatytas paminklas mieste.

1927 m. laikomi miesto įkūrimo metais. 1970 m. suteiktas miesto statusas.

## Išnašos

## Nuorodos
* Miesto svetainė
Vajuonis (Utenos r.)

**Vajuonis** – ežeras Lietuvoje, Utenos rajone, 5,5 km į pietvakarius nuo Saldutiškio, Degutinės miške, tarp Galuonio ežero vakaruose ir Aiseto ežero rytuose. Ežero ilgis iš šiaurės vakarų į pietryčius – 0,72 km, plotis – iki 0,24 km. Altitudė 149,2 m. Krantai aukštoki, tik šiaurvakarinis krantas žemas ir pelkėtas. Krantai beveik ištisai apaugę medžiais ir krūmais. Šiaurės vakaruose išteka upelis link Galuonio ežero (Aiseto ežero baseinas).

Šalia įsikūrę Pavajuonio ir Paisetės II kaimai.

Vandenvardis galbūt sietinas su žodžiu *[[veja]]* ('jauna žolė, pievelė, ganykla').

## Šaltiniai
Samersaidas

**Samersaidas** () – miestas pietryčių Kanadoje, Princo Edvardo saloje. 14,8 tūkst. gyventojų (2016 m.)

## Istorija

Miesto statusą gavo 1877 m.
Stratfordas (Princo Edvardo sala)

**Stratfordas** () – miestas pietryčių Kanadoje, Princo Edvardo saloje, pusiasalyje prie Hilsboro upės estuarijos. 9,7 tūkst. gyventojų (2016 m.)

## Istorija

Absoliuti gyventojų dauguma yra europiečių kilmės.
Kornvalis (Kanada)

**Kornvalis** () – miestas pietryčių Kanadoje, Princo Edvardo saloje, tuoj į vakarus nuo Šarlotetauno. 5,3 tūkst. gyventojų (2016 m.) Įkurtas verslo parkas.

## Istorija
Nuo XVII a. čia gyveno europiečiai. Absoliuti gyventojų dauguma yra europiečių kilmės.

Miestas sudarytas 1995 m., sujungus 3 gyvenvietes.
Albertonas

**Albertonas** () – miestas pietryčių Kanadoje, Princo Edvardo saloje, šiaurės vakarinėje salos pakrantėje. 1,1 tūkst. gyventojų (2016 m.) Vykdoma žvejyba, verčiamasi žemės ūkiu.

## Istorija
Mikmakai buvo pirmieji gyventojai. 1534 m. šiuose kraštuose pasirodė pirmieji užkariautojai. Tai buvo Žako Kartjė prancūzai.

Vėliau prancūzus pakeitė britų administracija. Nuo XVII a. čia gyveno europiečiai.

Absoliuti gyventojų dauguma yra europiečių kilmės.
O'Lyris

**O’Lyris** () – miestas pietryčių Kanadoje, Princo Edvardo saloje. 815 tūkst. gyventojų (2016 m.). Populiaru užsiimti bulvių auginimu.

## Istorija
Mikmakai buvo pirmieji gyventojai. Vėliau čia kūrėsi prancūzų kilmės arkadiečiai. Po karų atiteko britams.

1837 m. čia apsigyveno airių kilmės Mykolas Olyris (Michael O’Leary). Airiai čia pradėjo auginti bulves ir verstis žemdirbyste.

Absoliuti gyventojų dauguma yra europiečių kilmės.

## Šaltiniai
Steponas Vološynas Rybotyckis

**Steponas Vološynas Rybotyckis** *(, )*, dar žinomas kaip grafas Vengrinas – Rybotyckių, Vološynų (lenk. *Rybotycki, Woloszyn*) giminės pradininkas, gimė 1340 m. Transilvanijoje.

## Biografija

Steponas Vološynas nuo 1366 metų gavęs pavardę „Rybotyckis“, nuo 1368 metų – grafas Vengrinas, herbo *Drago–Sas* atstovas, nemažos dalies šio herbo giminių pradininkas.

Karvedys Steponas Vološynas atvyko į Lenkijos karalystę iš Transilvanijos tos vietovės, kurios septyniuose pastatytuose Saksonijos išeivių miestuose gyveno vokiečiai saksai. Stepono Vološyno senelis buvo vardu Mikola. Žinoma, jog jo tauta buvo valachai, kurie 1334-35 metais atvyko į Maramurešą iš Didžiosios Valakijos, iš *Vranie* parapijos. Šią tautą vedė Mikolos sūnus Bogdanas. Stepono Vološyno tėvas buvo Juga – Maramurešo karvedžio Bogdano brolis.

## Mūšis Moldavijoje

Steponas Vološynas kartu su dėde Bogdanu išvyko į žygį. 1359 metais jie persikėlė į Moldavijos kunigaikštystės teritoriją. Moldavijoje jie sumušė Balko, Saso sūnaus kariuomenę. Sasas buvo Vengrijos karūnos pasiuntinys Moldavijoje. Po mūšio Balkas pabėgo į Maramurešą, kur Vengrijos karalius perdavė jam valdyti žemes, tarp jų ir tas žemes, kurios anksčiau priklausė jo priešininkui Bogdanui.

Bogdano žemių sudėtyje Maramureše buvo ir Stepono Vološyno valdytos žemės, taip pat ir jo brolio Jono. Dokumentas, fiksavęs brolių teisę į žemes, datuotas 1353 metų gegužės 14 d.

Karvedys Bogdanas po pergalės paskelbė Moldavijos kunigaikštystę nepriklausoma valstybe ir tapo jos pirmuoju valdovu – Bogdanu I.

## Invazija į Lenkijos Karalystės teritoriją ir sąjunga su Kazimieru III Didžiuoju

Steponas Vološynas su savo kariuomene patraukė į šiaurę, į taip vadintos Raudonosios Rusios teritoriją. Čia sudarė sąjungą su Lenkijos karalystės karaliumi Kazimieru III Didžiuoju, kuris turėjo interesą dėl Raudonosios Rusios žemių. Už nuopelnus Lenkijos karalius Kazimieras III Didysis 1368 metais padovanojo Steponui Vološynui apie 1000 hektarų užimančių žemių, išsidėsčiusių Viaros upės aukštupyje, su kaimais ir trimis vienuolynais. Valdydamas šias žemes Steponas Vološynas dėl teritorijos centre įsikūrusio Rybotyščių (lenk.*Rybotycze*) kaimo gavo pavardę – Rybotyckis.

1368 m. Lenkijos karalius Rybotyckį pavadino “*Vengrinu*”. Nuo to laiko Steponas Rybotyckis, Drago-Sasų herbo atstovas nešiojo titulą – Grafas Vengrinas. Steponas Vološynas Rybotyckis minimas 1359 m. Peremislio pirklių sąrašuose.

## Giminystė

Steponas Vološynas Rybotyckis buvo pirmojo Moldavijos karaliaus Bogdano I sūnėnas. Giminiavosi su Valakijos valdovų šeimomis, t. y. Basarabu I, taip pat Bulgarijos caru, taip pat ir Transilvanijos valdovu Vladu III Drakula . Taip valachai atsidūrė Lenkijos karalystės ir Lietuvos Didžiosios kunigaikštystės teritorijoje.

## Šaltiniai
PVC vamzdis

**PVC vamzdis** (PVC – polivinilchoridas trump.) – plastikinis vamzdis, naudojamas lauko ir statinių vidaus sistemose. Gali būti skirtas dujoms, buitinėms nuotekoms, požeminiam, lietaus ir drenažo vandeniui transportuoti. 
## Istorija
PVC, kaip medžiaga, buvo išrasta 1835 m., tačiau pirmoji galutinė vinilchlorido ataskaita buvo pristatyta tik po 35 m. Tuo metu buvo pranešta, kad medžiaga yra kieta, balto atspalvio ir gali būti šildoma nesukeliant pakitimų iki 130 °C. PVC daugelį metų išliko tik kaip laboratorijos eksperimentas, tačiau medžiagos savybės paskatino mokslininkus apsvarstyti PVC taikymą tose srityse, kuriose pageidaujamas atsparumas ir ilgaamžiškumas. 1912 m. Vokietijoje buvo pradėti pirmieji pramoniniai bandymai. Iki 1932 m. jau buvo pagaminti pirmieji vamzdžiai iš PVC kopolimero. Šie ankstyvieji PVC vamzdžiai buvo laikomi tinkamais geriamojo vandens tiekimo ir nuotekų tvarkymo sistemose dėl jų cheminio atsparumo, kvapo ir sklandaus vidinio paviršiaus. Tačiau gaminimo procesas buvo prastai pritaikytas PVC gavybai, todėl produktai dažnai buvo abejotinos kokybės. Nepaisant to, 1936-1941 m. centrinėje Vokietijoje įrengtos 400 gyvenamųjų namų patalpos, padengti įvairūs testavimo vamzdynai. Sėkmingų tyrimų dėka, nuo 1970 m. PVC vamzdžiai pradėjo konkuruoti su tradiciniais produktais daugelyje pagrindinių rinkų, tokių kaip: dujų ir vandens paskirstymas, kanalizacija, drenažas ir kt.  

## PVC vamzdžio savybės

* visiškas atsparumas korozijai;

* didelis atsparumas cheminių junginių poveikiui;
* atsparumas klaidžiojančioms srovėms (nelaidūs); 
* mažas svoris lyginant su metaliniais vamzdžiais;
* lygi vidinė vamzdžio sienelė;
* mikrobiologinis atsparumas; 
* mažas atsparumas smūgiams;
*mažas atsparumas karščiui ir šalčiui;
*mažas atsparumas UV spinduliams.

## PVC vamzdžio klasės
PVC vamzdžio darbines savybes nusako tik vamzdžio stiprumo klasė. Stiprumo klasė yra nurodoma ant paties vamzdžio ir žymima SN4 arba SN8 (skaičius 4 arba 8 kN/m² nurodo vamzdžio stiprumą). Vamzdžio stiprumo faktorius parenkamas atsižvelgiant į vamzdžio užpylimo sluoksnio aukštį. T.y. esant užpylimo sluoksnio aukščiui nuo 0,8 m iki 6,0 m - naudojamas ne žemesnės kaip 4 kN/m² stiprumo klasės vamzdis, jei užpylimo sluoksnio aukštis iki 0,8 m ir daugiau kaip 6,0 m - naudojami ne žemesnės kaip 8 kN/m² stiprumo klasės vamzdis. PVC vamzdžio sistemos sandarumą apjungia sandarinimo žiedas. PVC vamzdžio sistemoje yra montuojami dviejų tipų sandarinimo žiedai: 1) guminis (tradicinis) sandarinimo žiedas – pritaikytas savitakinės nuotekų sistemos darbo sąlygoms, kuomet slėgis vamzdyje yra pastovus; 2) jungtinis sandarinimo žiedas – sudarytas iš tvirtinimo žiedo ir guminės tarpinės, pritaikytas slėgio šuoliams ir susidarančiam vakuumui.
Turn Back (albumas)

**„Turn Back“** – trečiasis studijinis amerikiečių roko grupės Toto albumas, išleistas 1981 m. Albumas komercine prasme grupei buvo visiška nesėkmė, išskyrus Japonijoje, kurioje pirmą kartą jiems pavyko patekti į top dešimtuką. Albumas neturėjo jokių singlų, parduota tik apie 900,000 jo kopijų visame pasaulyje.

## Kūrimas ir pardavimai
Turn Back buvo įrašinėjamas kartu su garso inžinieriumi Geoff Workman, kuris taip pat dirbo britų roko grupei „Queen“, „The Cars“, „Journey“ ir „Foreigner“. Šiuo albumu Toto siekė tapti "arenos roko grupe" bei išgauti sunkesnio roko garsą. Toto gitaristas Steve Lukather padėkojo G. Workman'ui suteikęs albumui naują ir visiškai kitokį skambesį.Albumui pavyko sukurti pirmąjį hitą Japonijoje „Goodbye Elenore“, tačiau JAV daina nepelnė jokių gerų rezultatų, neskaitant to, kad ten buvo šiek tiek leidžiama radijuje. Pažymėtina tai, kad šiam albumui gitaristas Steve Lukather'is pirmą kartą parašo dainą, pavadinimu „Live for Today“. Nepaisant grupės užtikrintumo, ''Billboard 200'' sąraše albumas nesugebėjo užkopti aukščiau 41-os vietos. Lukather'is tokią nesėkmę aiškina tuo, kad kiti grupės nariai atsisakė panaudoti vaizdo medžiagos įrašytoms dainoms, vietoj to tiesiog sukurdami dainai „Goodbye Elenore“ koncerto imitacijos vaizdo klipą, kuris net nebuvo rodomas per MTV. Toto niekada negrojo šio albumo dainų savo koncertuose.

Susiklosčiusi komercinė nesėkmė privertė „Columbia Records“ grupę pastatyti į nepavydėtiną situaciją – kompanija įspėjo, kad nutrauks kontraktą, jei Toto nesugebės išleisti hitų savo kitam albumui. Prasta padėtis buvo ištaisyta, kuomet 1982 m. grupė išleido savo kone sėkmingiausią albumą „Toto IV“. 

## Dainų sąrašas

#### Pirmoji pusė

# „Gift with a Golden Gun“ – 4:00
# „English Eyes“ – 6:11
# „Live for Today“ – 4:00
# „A Million Miles Away“ – 4:26

#### Antroji pusė

# „Goodbye Elenore“ – 4:52
# „I Think I Could Stand You Forever“ – 5:25
# „Turn Back“ – 3:58
# „If It's the Last Night“ – 4:28

## Kūrėjai

* David Hungate – bosinė gitara, akustinė gitara dainoje „I Think I Could Stand You Forever“
* Bobby Kimball – pagrindiniai ir pritariamieji vokalai
* Steve Lukather – gitara, pagrindiniai ir pritariamieji vokalai
* David Paich – klavišiniai, sintezatorius, pritariamieji vokalai
* Jeff Porcaro – būgnai, perkusiniai
* Steve Porcaro – klavišiniai, elektroniniai

### Papildomi atlikėjai

* Joe Porcaro – papildomi perkusiniai dainoje „If It's the Last Night“

## Šaltiniai
Gaidžiakalnio akmuo

**Gaidžiakalnio akmuo** – masyvus riedulys, valstybės saugomas geologinis gamtos paveldo objektas, esantis Pakruojo rajone, Klovainių seniūnijoje, Spilgių kaime, paribyje su Pasvalio rajonu. 

Akmuo stūkso dirbamų laukų apsuptyje, 10 km į rytus nuo Klovainių, 0,9 km į šiaurę nuo kelio , 2,5 km į šiaurės vakarus nuo Deglėnų. Nuo kelio sunkiai pastebimas. Orientyras – kryptyje nuo kelio link akmens, lauko viduryje esantys sodybvietės krūmokšniai.

Objekto paskelbimo saugomu teisės aktas: LR aplinkos ministro 2018-04-16 įsakymas Nr. D1-300.

„Lietuvos žemės vardyno“ Spilgių kaimo anketoje minimas apie 1 ha ploto kalnas, labai akmenuotas, vadinamas Gaidžiakalniu. Pasakojama, seniau ten buvę krūmai ir dabar yra didelis akmuo, ten gaidžius girdėdavę giedant, bet gyventojų nebuvę, tai pasakojama, kad giedodavę laukiniai gaidžiai.

**Duomenys**: aukštis – 1,8 m, plotis – 2,7 m, ilgis – 6,2 m, perimetras – 16,5 m.

## Šaltiniai

## Nuorodos

* Saugomų teritorijų kadastro duomenys (*[[geoportal.lt]]*)
* Saugomų teritorijų valstybės kadastras 
* Gaidžiakalnio akmuo ''stt.lt'' žemėlapyje.
Sidnėjus (Kanada)

**Sidnėjus** () – miestas rytų Kanadoje, Naujojoje Škotijoje. 31,5 tūkst. gyventojų (2016 m.) Laivų statyba, žvejyba, išvystytas turizmas.

## Istorija

Pradžioje dabartinio miesto vietoje gyveno indėnai mikmakai, vėliau čia pradėjo kurtis prancūzai (akadiečiai). 

XVIII a. pab. Naujojoje Škotijoje ėmė kurtis ir britai.

## Nuorodos
* Miesto svetainė
Maunt Perlas

**Maunt Perlas** () – miestas pačiuose Kanados rytuose, Niufaundlando saloje, Avalono pusiasalyje, prie Atlanto vandenyno. 22,9 tūkst. gyventojų (2016 m.).

## Istorija
Pirmieji pastovūs gyventojai įsikūrė 1829 m., kai James Pearl ir Anne Pearl atvyko į šias žemes ir užvaldė tūkstantį akrų žemės. Perlų šeimyna davė pavadinimą ir gyvenvietei.

Miestas ypač sparčiai augo po Antrojo pasaulinio karo. Absoliuti dauguma (98.0%) gyventojų yra europiečių kilmės.
Korner Brukas

**Korner Brukas** () – miestas pačiuose Kanados rytuose, Niufaundlando saloje. 19,8 tūkst. gyventojų (2016 m.). Čia veikia cemento ir gipso gamykla.

## Istorija

Iš pradžių čia gyveno čiabuviai mikmakai. 1767 m. į šias žemes atvyko kapitonas Džeimsas Kukas.

XVIII a. viduryje čia buvo mažiau nei 100 gyventojų.

Miestas ypač sparčiai augo po Antrojo pasaulinio karo. Nuo 1948 iki 1958 m. į miestą atvyko apie 70 asmenų iš Latvijos. Tai buvo latviai, bei vokiečių kilmės asmenys, kurie pasitraukė iš gimtinės. Vėliau jie dirbo cemento ir gipso gamykloje.

Absoliuti dauguma gyventojų yra europiečių kilmės.

## Nuorodos
* Oficiali miesto svetainė
Grand Folsas-Vindzoras

**Grand Folsas-Vindzoras** () – miestas pačiuose Kanados rytuose, Niufaundlando saloje. 14,1 tūkst. gyventojų (2016 m.).

## Istorija
1768 m. leitanantas John Cartwright lankęsis šiuose kraštuose davė pavadinimą „Didieji kriokliai“, anglų kalba būtų Grand Folsas, kaip vėliau buvo pavadinta gyvenvietė.

Miestas ypač sparčiai augo po Antrojo pasaulinio karo iki 1966 m. Absoliuti dauguma gyventojų yra europiečių kilmės.
Varležeris (Utenos r.)

**Varležeris** – ežeras Lietuvoje, Utenos rajone, 4,5 km į šiaurės rytus nuo Sudeikių, 0,1 km į rytus nuo Alaušo ežero. Ežero ilgis iš šiaurės rytų į pietus – 0,56 km, plotis – iki 0,34 km. Altitudė 139,9 m. Šiaurinėje dalyje yra pelkėta 1,23 ha sala. Krantai daugiausia žemi, sausi, apaugę medžiais ir krūmais. Ežeras gausiai užžėlęs vandens augalija. Šiaurinėje ir rytinėje pakrantėse stūkso Ažuolaušio miškas, kitose pakrantėse plyti pievos, krūmai, dirbami laukai. Pietuose įteka upelis iš Maneičių III tvenkinio, o vakaruose išteka upelis link Alaušo ežero. Šalia įsikūręs Maneičių kaimas.

## Šaltiniai
Vazbys

**Vazbys** – ežeras Lietuvoje, Utenos rajone, 6,5 km į pietus nuo Utenos. Ežero ilgis iš vakarų į rytus – 0,42 km, plotis – iki 0,21 km. Altitudė 144,3 m. Vakarinis ir rytinis krantai žemi ir pelkėti, šiaurinis ir pietinis – aukšti ir sausi. Krantai plačiai apaugę krūmynais. Pietinėje pakrantėje stūkso miškas, kitose pakrantėse auga krūmynai, plyti pievos, dirbami laukai. Šiaurės rytuose išteka Viržintėlės intakas Vazbelė (Krašuonos baseinas). Prie ežero įsikūręs Kimėnų kaimas. Veikia kaimo turizmo sodyba.

## Šaltiniai
Kenora

**Kenora** ( ir ) – miestas Kanadoje, vakariniame Ontarijuje, prie Miškų ežero.

## Istorija
Pirmieji europiečiai 1688 m. įsikūrė prie Miškų ežero. Kanadą užvaldžius britams, čia atsikraustė išeiviai iš Europos, daugiausiai iš Britanijos salyno.

Iki 1905 m. buvo du atskiri miesteliai Kinora (dar žinoma kaip *Rat Portage*) ir Normanas. 

Naujasis miestas gavo Kenoros pavadinimą dėl pirmųjų raidžių **Ke**ewatin, **No**rman and **Ra**t Portage.
Kanados transportas

**[[Kanada|Kanados]] transporto** sistemą sudaro apie 1 mln km kelių, 10 tarptautinių oro uostų, dar apie 300 mažesnių oro uostų, 72 000 km geležinkelių kelių ir daugiau nei 300 komercinių jūrų ir upių uostų. 2005 m. transportas sukūrė 4,2 % Kanados BVP.

Už visą šalies transporto sistemą atsakingas departamentas *Transport Canada*, priklausantis Kanados susisiekimo ministerijai.

## Sausumos keliai
Iš viso Kanadoje 2011 m. duomenimis yra apie 1 mln km sausumos kelių, iš kurių 415 600 km yra asfaltuoti. Iš jų 17 000 km yra nacionalinės reikšmės autostrados. Pagal šį rodiklį Kanada yra trečioje vietoje pasaulyje po JAV ir Kinijos.

2009 m. šalyje buvo 20 706 616 registruotų transporto priemonių. 

## Oro transportas
Oro transportas 2005 m. sudarė 9 % bendro šalies transporto sistemos BVP. Pagrindinės šalies avialinijos yra Air Canada. Šioje bendrovėje 2018 m. dirbo virš 30 000 darbuotojų, kasmet ji aptarnauja beveik 50 mln. keleivių. Kanados kompanija *CHC Helicopter*, teikianti komercines sraigtasparnių paslaugas, yra didžiausia tokio tipo įmonė pasaulyje ir valdo 250 orlaivių visame pasaulyje. Trečia pagal turimus orlaivius yra oro linijų bendrovė WestJet, turinti apie 100 oro transporto priemonių.

Kanadoje yra apie 1 800 oro uostų, aerodromų, sraigtasparnių nusileidimo aikštelių ir vandens oro uostų.

Didžiausi Kanados oro uostai pagal keleivių skaičių 2011 m.

## Geležinkeliai
2007 m. Kanadoje buvo nutiesta 72 212 km geležinkelių bėgių. 2006 m. geležinkelių sistemos apyvarta sudarė 10,4 mlrd. JAV dolerių, tačiau iš jų tik 2,8 % buvo pasiekta pervežant keleivius. Geležinkelių paslaugas teikia dvi pagrindinės šalies kompanijos - *Canadian National Railway* ir *Canadian Pacific Railway*. 

Šalyje naudojamos standartinės 1435 mm vėžės.

Geležinkeliais Kanada sujungta su JAV, tačiau nėra tiesioginių jungčių su Aliaska. Ją galima pasiekti tik naudojantis traukinių keltais.

## Vandens transportas
2005 m. Kanadoje buvo pakrauta 139 mln tonų krovinių visuose šalies uostuose. Didžiausias šalis uostas yra Vankuveris. Jame per metus pakraunama apie 68 mln tonų krovinių ir tai sudaro 15 % visos šalies krovinių pervežimo. Antras pagal pervežimus yra Monrealio uostas.

Vidaus vandenų sistemą sudaro apie 3 000 km ilgio kelių.

Didžiausi vandens telkiniai šalyje yra Šv. Lauryno upė ir Didieji ežerai.

## Vamzdynai
Kanadoje vamzdynais tiekiamos įvairios medžiagos, tokios kaip gamtinės dujos, nafta ir jos produktai. Šalyje nutiesta 23 564 km vamzdynų naftos produktams ir 74 980 km dujų produktams.

## Viešasis transportas
Šalies miestuose didžiausią dalį viešojo transporto sudaro autobusai. 

### Metro sistemos
Kanadoje tik trys miestai turi metro: Monrealis, Torontas ir Vankuveris.

Toronto oro uoste taip pat veikia nemokama metro sistema *LINK Train*.

### Tramvajai
Keturiuose šalies miestuose veikia tramvajų sistema — Toronte, Kalgaryje, Edmontone ir Otavoje.

## Šaltiniai
Konsepšen Bei Sautas

**Konsepšen Bei Sautas** () – miestas pačiuose Kanados rytuose, Niufaundlando saloje Avalono pusiasalyje, prie Atlanto vandenyno. 26,1 tūkst. gyventojų (2016 m.).

## Istorija
1973 m. miestas buvo suformuotas sujungus iki tol atskiras bendruomenes.

Dėl to, kad miestas prie jūros, ir turi ilgą pajūrio ruožą, čia populiarus turizmas ir miestas pritraukia poilsiautojus iš visos Kanados.
Vėdurinis

**Vėdurinis** – ežeras Lietuvoje, Utenos rajone, 8 km į pietvakarius nuo Utenos. Ežero ilgis iš pietvakarių į šiaurės rytus – 0,12 km, plotis – iki 0,1 km. Altitudė 138,6 m. Krantai žemi, plačiai užpelkėję. Pakrantėse plyti pievos, tik rytinėje ir pietinėje pakrantėse auga krūmynai bei medžiai. Iš pietų į rytus ežerą prateka Utenaitės intakas U-2 upelis (Vyžuonos baseinas).

## Šaltiniai
Versmynas (Utenos r., Vyžuonų sen.)

**Versmynas** – ežeras Lietuvoje, Utenos rajone, 4,5 km į šiaurę nuo Utenos, Vyžuonėlių miške. Ežero ilgis iš pietvakarių į šiaurės rytus – 0,14 km, plotis – iki 0,1 km. Altitudė 105,9 m. Krantai žemi, pelkėti, ištisai apaugę medžiais ir krūmais. Šiaurėje išteka upelis link Šiekštinio ežero (Vyžuonos baseinas).

## Šaltiniai
Mackenzie Bowell

**Seras Makenzis Bauelas** (; 1823 m. gruodžio 27 d. Anglijoje – 1917 m. gruodžio 10 d. Bilivaile) – Kanados politikos veikėjas, 5–asis Kanados ministras pirmininkas (1894–1896). 

Makenzis gimė Anglijoje. Imigravo į Kanadą 1932 m. ir apsigyveno Bilivaile. Jo motina netrukus mirė ir būdamas paauglys pradėjo darbuotis vietos spaustuvėje. Praėjus 15 metų jis tapo šios spaustuvės savininku.

1867 m. Makenzis buvo išrinktas į konservatorių partijos Bendruomenių rūmus.

Jis buvo muitinės ministru (1878–1892 m.), karo ir gynybos ministru (1892 m.), prekybos ir prekybos ministru (1892–1894 m.). 

1894 m. gruodžio mėn. netikėtai mirė 49 metų amžiaus Ministras pirmininkas Thompson. Kanados gubernatoriaus Earlas paskyrė Bauelą pakeisti Thompsoną. Pagrindinė Bauelo kaip premjero problema buvo Manitobos mokyklų klausimas. Jo bandymai spręsti šį klausimą baigėsi nesutarimais su ministrais. Po to buvo priverstas atsistatydinti iš pareigų.

Bauelas senatoriumi liko iki mirties.

## Nuorodos
*Bibliografija
*Biografija
*Photograph:Hon. Mackenzie Bowell, 1881 

|-
Sen Morisas (upė)

**Sen Morisas** arba ***Šv. Mauricijaus upė*** (, atik. *Tapiskwan sipi*) – upė Kanados rytuose, Kvebeke; Šv. Lauryno upės kairysis intakas. Išteka iš Gueno tvenkinio, kuris sudarytas 1918 m. užtvenkus ežeryną. Upė vinguriuoja į pietryčius. Įteka į Šv. Lauryno upę ties Trua Rivjeru.

Didžiausi intakai: Manuanas, Vermiljonas, Matavinas (dešinieji), Trenšas, Krošas (kairieji).

Ant Sen Moriso upės įrengta vandens jėgainių kaskada. Iki 1996 m. upė naudota miško plukdymui. Didžiausi miestai prie upės: La Tiukas, Šaviniganas, Trua Rivjeras.

Upės baseine nuo seno gyveno algonkinai (abenakiai), kurie upę vadino *Métabéroutin* („vėjo šuoras“), taip pat aukštupyje gyvena atikamekai. 1535 m. Žakas Kartjė upę pavadino *River Fouez* (pagal Fua grafus), bet XVII a. prigijo *Trois-Rivières* („trys upės“) vardas. Galiausiai nuo XVIII a. paplito Sen Moriso vardas, pagal žemvaldžio Moriso Pulino valdą upės pakrantėje. XVIII a. upės baseine plėtota prekyba kailiais, XIX–XX a. – miškų kirtimas.

## Šaltiniai
Čelsis (Kanada)

**Čelsis** () – Kanados miestas, esantis Kvebeko provincijoje. Gyventojų skaičius siekė 7,5 tūkst. (2016 m.)

## Istorija
Antrojo pasaulinio karo metu čia veikė jonosferos observatorija. 1947 m. buvo perkelta į Otavą. Šiandien nėra išlikusių jokių pastatų, kurie būtų susiję su ta veika. 

Savivaldybė buvo viena pirmųjų Kanadoje uždraudusi naudoti pesticidus. Visame mieste visuotinai vartojamos anglų ir prancūzų kalbos.

Dalis filmo „Gray Owl“ buvo nufilmuota Gatino upėje. Miestelyje gyvena daugybė regioniniu ir nacionaliniu mastu žinomų muzikantų, filmų kūrėjų ir menininkų.
Čilkas

**Čilkas** () – ežeras Kanadoje, vidurio vakarų Britų Kolumbijoje, Čilkotino plokščiakalnyje. Tai vienas didžiausių Pakrantės kalnų ežerų. Ilgis apie 65 km (labai ištįsęs iš šiaurės į pietus), plotis iki 5,2 km. Ežeras telkšo 1172 m aukštyje virš jūros lygio, kranto linija vingiuota, pietvakariuose atsišakoja atšaka. Į ežerą iš kalnų suteka daug ledyninių upelių, o šiaurėje išteka Čilko upė (Čilkotino intakas). Prie rytinio kranto yra Dafo sala.

Visas ežeras patenka į Cailoso (*Ts’il?os*) provincinį parką. Seniau prie ežero gyveno indėnai čilkotinai.

## Šaltiniai
Gatino (upė)

**Gatino** () – upė rytinėje Kanadoje, vakarų Kvebeke; Otavos kairysis intakas. Prasideda ežeryne, esančiame šiauriau Baskatongo tvenkinio. Teka į pietus, prateka Baskatongo tvenkinį (jis jungiasi su Otavos aukštupiu). Įteka į Otavos upę šalia Gatino miesto.

Gatino pradžioje naudota kaip laivybinis kelias kailių prekyboje, vėliau upe plukdytas miškas, įrengtos vandens jėgainės. Pagrindinės gyvenvietės prie upės: Manivakis, Lou, Veikfildas, Čelsis, Kantlis, Gatino.

Upės pavadinimas kilęs iš Nikolia Gatino (*Nicolas Gatineau*), kailių prekiautojo, kuris, kaip manoma, nuskendo upėje 1683 m. Vietinis pavadinimas, kuriuo vadino upę, yra „Te-nagàdino-zìbi“, o tai reiškia „upę, kuri sustoja“.

## Šaltiniai
* Ottawa-Gatineau Watershed Atlas
* Gatineau River
* Festival d’eau vive de la Haute-Gatineau
Volastono ežeras

**Volastono ežeras** () – ežeras Kanadoje, šiaurės Saskačevane, 550 km į šiaurės rytus nuo Prins Alberto. Kranto linija labai vingiuota, gausybė įlankų, pusiasalių, salų. Tai didžiausias, vien tik Saskačevano teritorijoje esantis ežeras.

Volastono ežeras išskirtinis tuo, kad priklauso dviem skirtingiems baseinams (faktiškai yra didžiausia pasaulyje bifurkacija). 90 % ežero nuotėkio tenka Kokreino upei, tekančiai į Elnio ežerą (Čerčilio upės baseinas), tuo tarpu 10 % vandens nuteka Fon diu Lako upe, srūvančia Atabaskos ežeran (Makenzio baseinas). Pakrantės apaugusios taiga.

Ežere veisiasi baltapelekiai starkiai, geltonieji ešeriai, lydekos, ežerinės palijos, sibiriniai kiršliai, vėgėlės, baltosios čiulpikės ir kt.

Vienintelė gyvenvietė prie ežero – Volaston Leikas (gyvena indėnai čipevainai). Apylinkėse kasama urano rūda. Ežeras 1807 m. pavadintas anglų chemiko Viljamo Haido Volastono (*William Hyde Wollaston*) garbei.

## Šaltiniai
Bebrų upė

**Bebrų upė** (, , kri *Amiskwasîpi*) – upė Kanadoje, Albertos ir Saskačevano provincijose; priklauso Čerčilio upės baseinui. Prasideda Albertoje telkšančiame Bebrų ežere. Teka į pietus, vėliau į rytus, surenka daugelio aplinkinių ežerų (Briedžių, Šaltojo, Kovano, Dorė, Plonžo, Painhersto, Primrozo ir kt.) vandenis. Įteka į Il a la Kroso ežerą (*Lac Île-à-la-Crosse*).

Didesni intakai: Smėlio upė, Nendrinių Vištelių upė (kairieji), Amiskas, Makva, Briedžių ežero upė, Dorė, La Plonžas (dešinieji).

XVIII a. upę naršė prekeiviai žvėrelių kailiais. Upės baseine įsteigta keletas provincinių parkų. Svarbiausia gyvenvietė prie Bebrų upės – Kold Leikas.

## Šaltiniai
William Lyon Mackenzie King

**Viljamas Lajonas Makenzis Kingas** (; 1874 m. gruodžio 17 d. Kičeneryje – 1950 m. birželio 22 d. Čelsyje) – Kanados politikos veikėjas, 10–asis Kanados ministras pirmininkas. Pareigas ėjo tris kartus (1921–1926, 1926–1930, 1935–1948). Priklausė Kanados liberalų partijai.

## Biografija
Makenzis Kingas gimė Kičeneryje. Buvo Kanados premjeru per Antrąjį pasaulinį karą, rėmė Britaniją finansais, materialiniais ištekliais ir savanoriais. Jis buvo ilgiausiai pareigas ėjęs Kanados ministras pirmininkas. Savo vadovavimo metais sutelkė ir suvienijo šalį ir skirtingų pažiūrių žmones nuteikė vieningam darbui šalies labui.

Įgijo patirties dirbdamas teisės ir socialinio darbo srityse. Jo šūkis buvo „Pagalba tiems, kurie negali padėti sau“. Suvaidino svarbų vaidmenį kuriant Kanados gerovės pamatus.

Jis suprato kapitalo ir darbo veikimą, turėjo gilų Kanados visuomenės sudėtingumo supratimą. Turėjo daug politinių sąjungininkų, bet labai nedaug artimų asmeninių draugų. Jis niekada nesusituokė ir neturėjo savo šeimos.

Mokslininkų apklausoje 1997 m. Maclean'o žurnale užėmė pirmąją vietą tarp visų Kanados ministrų pirmininkų. Kaip pažymi istorikas Jackas Granatšteinas, „mokslininkai mažai susižavėjo vyru, bet pasiūlė nepagrįstą susižavėjimą dėl savo politinių įgūdžių ir dėmesio Kanados vienybei.“ 

## Nuorodos
* Biografija
* Bibliografija

|-